OB se verslag nie nou bekend gemaak | Maroela Media
Thuli Madonsela. Foto: OB/Facebook
Dit volg nadat Des van Rooyen, minister van samewerkende regering en tradisionele sake, 'n aansoek ingedien het om die magte van die OB uit te daag nadat hy opdrag gekry het om sekere vrae te beantwoord. Die aansoek is Vrydag om 10:00 in die hooggeregshof in Pretoria aangehoor.
Van Rooyen se regspan het aangevoer dat die bekendmaking van die verslag vooroordeel tot gevolg kan hê. Die OB se regspan het aangedui dat 'n brief aan Van Rooyen gestuur is waarin hy meegedeel is dat die verslag nie 'n beslissing of aanbevelings sal maak nie. Dit is ook hierna aangekondig dat die verslag nie vandag bekend gemaak sal word nie.
Die EFF se regspan het egter hierna 'n aansoek ingedien dat die verslag wel vandag bekend gemaak moet word. Daar is ook gevra wat gaan gebeur indien die verslag nie vandag bekend gemaak word nie aangesien Madonsela se termyn Saterdag amptelik verstryk. Die regspan het ook daarop gewys dat die nuwe openbare beskermer, adv. Busisiwe Mkhwebane, reeds in die openbaar gesê het die staatskapingsondersoek kan nie 'n prioriteit wees nie.
Die regter het egter voorgestel dat 'n bewaringsbevel uitgereik word en dat daar dan later 'n aansoek ingedien kan word dat die nuwe OB dit moet bekend maak. Die opposisiepartye sowel as OB se regspanne het aangedui dat hulle dit so aanvaar.
Van Rooyen se regsverteenwoordiger was egter nie tevrede met die voorstel nie. Die regter het hierna die hof verdaag om die partye kans te gee om 'n konsepbevel op te stel waaroor almal ooreenstem.
Pres. Jacob Zuma se aansoek om 'n interdik teen Madonsela sal intussen steeds Dinsdag aangehoor word. Zuma wil Madonsela ook verhoed om die verslag bekend te maak.
Minderjariges vasgetrek vir Springs-hoofseun se moord
Opposisie ook hof toe oor OB
Sjoe, ek kan dit nie glo nie, WIE WAS DIE REGTER????????????
Sjoe, ek kan dit nie glo nie!!! WIE WAS DIE REGTER????
Dit lyk my asof sekere mense goed onder die mat ingevee wil he.
Dit sal interessant wees om te weet wat hierdie inter departementele litigasie die belasting betaler jaarliks uit die sak jaag.